open-index/open-wikipedia-markdown huggingface dataset:
Ռադներ Մուրատով

**Ռադներ Զինյատովիչ Մուրատով** (,  ), կինոյի և թատրոնի ԽՍՀՄ դերասան։ ԽՍՀՄ վաստակավոր դերասան(1986)։

## Կենսագրություն
Ռադներ Մուրատովը ծնվել է 1928 թվականի հոկտեմբերի 21-ին  Լենինգրադի թաթարական ընտանիքներից մեկում։ Նրա՝ խորհրդային *Раднэр* անունը գալիս է «**рад**уйся **н**овой **эр**е» (ուրախացիր նոր դարաշրջանից) հապավումից։ Հարազատները, մտերիմներն ու ընկերները նրան *Ռադիկ* էին անվանում։ Հայրը՝ Զինատ Մուրատովը, Լենինգրադի պոլիտեխնիկ ինստիտուտի ուսանող էր, ով դարձավ  Թաթար շրջանային հանձնաժողովի քարտուղար։

1946 թվականին ավարտել է Կազանի հատուկ դպրոցը։

1951 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։

1951-1988 թվականներին աշխատել է որպես Կինոյի պետական թատրոնի դերասան։

Հայտնի է «Մաքսիմ Պերեպելիցա», «Մենամարտ», «Ոսկե հորթ», «12 աթոռ», «Աֆոնյա» և մի շարք այլ ֆիլմերից։ Ռադներ Մուրատովի ամենահաջողված դերերից է Վասիլի Ալիբաբայեվիչը՝  «Հաջողության ջենթլմեններ» ֆիլմից։

Ռադների կրտսեր եղբայրը՝ Լիր Մուրատովը (1932—2018) Ռուսաստանի դաշնության վաստակավոր մարզիչ, շախմատի միջազգային արբիտր։ Ռադները երիտասարդ տարիքում լուրջ հետաքրքրված էր շախմատով և դարձավ վարպետի թեկնածու։ Մասնակցել է  գրոսմայստեր Յուրի Ավերբախի հեռուստատեսային շախմատային  ուսուցողական հաղորդաշարում՝ Մուրադ Ֆերզիև անվան տակ։

1986 թվականին Մուրատովին տրվեց ԽՍՀՄ վաստակավոր արտիստի կոչում։

### Անձնական կյանք
Կինեմատոգրաֆիայի համառուսաստանյան պետական ինստիտուտն ավարտելուց հետո քաղաքացիական ամուսնությամբ ապրել է Իզոլդա Իզվիցկայայի հետ։ Հետագայում կինեմատոգրաֆիայի ծագող աստղը հրապուրվեց Էդուարդ Բրեդունովով և բաժանվեց Մուրատովից։ Մուրատովը ծանոթացավ և ապա պաշտոնականացրեց հարաբերությունները կինոթատրոնի դերասանուհի Ելենա Դովլաթբեկովայի հետ։ Ամուսինների մոտ ծնվեց առաջնեկը՝ Լեոնիդը (27 սեպտեմբեր 1956 թ․), ով շարունակեց դերասանական մասնագիտությունը։ Նրանց ամուսնական կյանքը երկար չտևեց։ Մի քանի տարի հետո Ելենան ու Ռադները բաժանվեցին։

Ռադներ Մուրատովը տարվեց ձիասպորտով, որը պատճառ հանդիսացավ նրանց բաժանման։ Ամբողջ ազատ ժամանակն անց էր կացնում Բեգովո փողոցի ձիարշավարանում։ Նյութական արժեքներից հետաքրքրվում էր միայն գրքերով։

### Կյանքի վերջին տարիներ
Կյանքի վերջին տարիները դերասանն անցկացրեց աղքատության մեջ։ Սեփական տանը քնում էր գետնին՝ թերթերի վրա պառկած։ Տառապում էր Ալցհայմերի հիվանդությամբ։ Գրեթե չէր նկարահանվում ֆիլմերում, չնայած հանդիպումներ էր ունենում հանդիսատեսի հետ։ Նա հետզհետե սկսեց մոռանալ  անուններ, թվականներ, նույնիսկ հասարակ բառեր և կորցրեց կողմնորոշվելու ունակութունը։ Որդու խոսքերով նա   հաճախ էր մոլորվում Մոսկվայի կենտրոնում, իսկ մահից երկու օր առաջ դուրս է եկել տնից և անհետացել։ Նրան գտել են ոստիկանության աշխատակիցները Պրեոբրաժենսկայա հրապարակում՝ խելագարված վիճակում։ Մուրատովը մահացել է ինսուլտից  2004 թվականի դեկտեմբերի 10-ին,  մոսկովյան 68-րդ հիվանդանոցում։ Թաղված է Նիկոլո-Արխանգելսկի գերեզմանատանը։

## Ծանոթագրություններ

Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:20-րդ դարի դերասաններ
Կատեգորիա:ՌԽՖՍՀ վաստակավոր արտիստներ
Կատեգորիա:ՎԳԻԿ-ի շրջանավարտներ
Կատեգորիա:Կաթվածից մահացածներ
Ժամանակակից արվեստի թանգարան (Մոնտեռեյ)

**Ժամանակակից արվեստի թանգարան Մոնտեռեյում** (, , կրճատ` *MARCO*), ժամանակակից արվեստին նվիրված թանգարան Մեքսիկայում` Մոնտեռեյում։

## Պատմություն և գործունեություն
Թանգարանը բացվել է 1991 թվականին, շինությունը նախագծվել է մեքսիկացի ճարտարապետ Ռիկարդո Լեգորետայի կողմից` պոստմոդեռն մինիմալիզմի ոճով։

250 px|left|thumb|«Աղավնի» քանդակը
Թանգարանը գրավում է 16.000 քմ տարածք, որից 5.000 քմ-ն առանձնացված է ցուցահանդեսների 11 պատկերասրահների համար։ Արվեստի գործերը գտնվում են բնական և արհեստական լուսավորության ներդաշնակորեն բաշխված տարածքում։ Թանգարանի ներքին բակում կառուցված է քանդակներով, շատրվանով և անդրադարձնող լողավազանով այգի։ Թանգարանում կա հանդիսասրահ, հուշանվերների խանութ և ռեստորան։ Այնտեղ անց են կացվում հասարակության ուշադրությունն արվեստի վրա հրավիրող միջոցառումներ։
 
Թանգարանի կողմնորոշիչն ու խորհրդանիշը *«La Paloma»* կոչվող արձանն է, որը գտնվում է թանգարանի դիմաց. այն աղավնու 4 տոննայանոց և 5.5 մետր բարձրությամբ արձան է, որի հեղինակը քանդակագործ Խուան Սորիանոն է"

## Հավաքածու
250 px|right|thumb|Թանգարանի սրահներից մեկը
Թանգարանի մշտական ցուցադրությունը ներառում է հիմնականում լատինաամերիկյան ժամանակակից արվեստի ներկայացուցիչների նկարներ, քանդակներ, ինստալյացիաների և գրաֆիկական աշխատանքներ։ Հավաքածուներում կան նաև եվրոպացի, ամերիկացի և կանադացի նկարիչների աշխատանքներ։

Թանգարանում անցկացված ցուցահանդեսների ժամանակ ցուցադրվել են մեքսիկացի հետևյալ նկարիչների աշխատանքները. Ֆրիդա Կալո, Մատիաս Գերից, Գաբրիել Օրոսկո, Մանուել Ալվարես Բրավո, Արմանդո Սալաս Պորտուգալ, Խուլի Գալան, Թեոդոր Գոնսալես դե Լեոն, Էնրիկե Գուսման, Ռիկարդո Մազալ, Ռիկարդո Լեգորետա, Ռոդոլֆո Մորալես, Պաուլա Սանտյագո, Ալբերտո Վարգաս, Գերմենեգիլդո Բուստոս։

Այստեղ ցուցադրվել են նկարիչներ նաև այլ երկրներից, ինչպես, օրինակ` Իսամու Նոգուտին, Ժոզեֆ Բոյսը, Ջենի Հոլցերը, Ջոան Բրոսան, Անա Մենդիետան, Պաուլա Ռեգուն, Հենրի Մուրը, Էնտոնի Հորմլին. Յան Հենդրիքսը, Աննետ Մեսաժեն, Ռոն Մյուեկը, Էռնեստու Նետուն, Կլաուդիո Բրավոն։

## Ծանոթագրություններ

## Արտաքին հղումներ
* Պաշտոնական կայք 
* Contemporary Art Museum of Monterrey (MARCO)
* Museo de Arte Contemporaneo (MARCO) 
* Մոնտեռեյի տեսարժան վայրերը. Ժամանակակից արվեստի թանգարան

Կատեգորիա:1991 հիմնադրումներ Մեքսիկայում
Կատեգորիա:1991 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Մեքսիկայի թանգարաններ
Նատալյա Բեսպալովա

**Նատալյա Եվգենևնա Բեսպալովա** (**Ռաչևսկայա**, ), թատրոնի և կինոյի ռուս դերասանուհի, մանկավարժ, Ռուսաստանի Դաշնության վաստակավոր արտիստ։

## Կենսագրություն
Նատալյա Եվգենևնա Բեսպալովան (ամուսնական ազգանունը Ռաչևսկայա) ծնվել է 1950 թվականի հուլիսի  25-ին՝ Մոսկվայի շրջանի Վասկրեսենսկե քաղաքում՝ պաշտոնաթող զինվորականի ընտանիքում։ Ավարտել է   №11 միջնակարգ դպրոցը։ Գրել է ոտանավորներ, հաճախել է թատերական խմբակ։ Մի քանի անգամ փորձել է ընդունվել Մոսկվայի թատերական ինստիտուտը։

1970 թվականին ավարտել է Կենտրոնական մանկական թատրոնին կից ստուդիան ( ներկայումս՝ Ռուսաստանի երիտասարդական ակադեմիական թատրոն)։
1975 թվականից 1980 թվականին եղել է Կազանի Վ. Ի. Կաչալովի անվան ռուսական ակադեմիական մեծ դրամատիկական թատրոնի խմբում։

1980-2007 թվականներին աշխատել է Մոսկվայի նոր դրամատիկական թատրոնում։

Կինոյում առաջին դերակատարումը եղել է 1971 թվականին՝ « Հավատում ես, չես հավատում» ֆիլմում, ռեժիսոր Եվգենի Վասիլև, Անատոլի Դուդորով, որտեղ խաղացել է  գլխավոր հերոսուհու՝ Տոնյայի դերը։

Դասավանդել է  Գ. Ր. Դերժավինի անվան միջազգային սլավոնական համալսարանում՝ դերասանական բաժնում։

### Ընտանիք
Ամուսինը № 548 կրթական կենտրոնի տնօրեն, Ռուսաստանի վաստակավոր մանկավարժ Եֆիմ Լազարևիչ Ռաչևսկին է։

## Մրցանակներ
* Թաթարստանի վաստակավոր դերասանուհի։
* ՌԴ վաստակավոր դերասանուհի (1997)։

## Աշխատանքներ թատրոնում
* Ա. Ն. Օստրովսկու՝ «Մոլեգին փողեր»՝  *Լիլիա Յուրևնա*

## Ֆիլմագրություն
# 1971 թվական՝ հավատում ես, չես հավատում (ֆիլմ)՝  *Տոնյա Տերեբիլովա*
# 1971 թվական՝ Մեզ մոտ գործարանում (ֆիլմ)՝  *Նինա Բորզունովա*
# 1972 թվական՝  Գարնանային երեկո (ֆիլմ) 
# 1972 թվական՝ Կռիվ ստվերի հետ (ֆիլմ, 1972)՝ *Նատաշա*
# 1972 թվական՝ Հինգեորդ  «Բ»-ի խենթը՝ Նատաշա, № 70  դպրոցի քարտուղարուհի
# 1973 թվական՝ Ալլայի երգերը՝  Ալկա Ուրալովա
# 1973 թվական՝ Կար չկար երեք ամուրի՝ *Նաստյա Կովալյովա, ուսանողուհի*
# 1973 թվական՝ Մեկ ժամ արևածագից առաջ՝ *Լենա*
# 1975 թվական՝ Հոգեվարք՝ *Մատրյոնա, Ռասպուտինի աղջիկ*
# 1975 թվական՝ Հարսնացու հյուսիսից՝ *Վալյա*
# 1983 թվական՝ Վաղը սկսվում է այսօրը՝ *դրվագ*

## Ծանոթագրություններ

## Արտաքին հղումներ
* Актриса на сайте Кино-Театр.
* IMDb. Natalya Bespalova
*«Հարսնացուն հյուսիսից» ֆիլմի հարսն ու փեսան՝ 41 տարի հետո Երևանում

Կատեգորիա:20-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս մանկավարժներ
Կատեգորիա:Ռուսաստանի Դաշնության վաստակավոր արտիստներ
Everything I Wanted

**«Everything I Wanted»** (փոքրատառ է ոճավորված), ամերիկացի երգչուհի Բիլլի Այլիշի երգ, որը թողարկվել է 2019 թվականի նոյեմբերի 13-ին։

## Նախադրյալներ
2019 թվականի հոկտեմբերի 22-ին հայտնի է դարձել, որ Այլիշը աշխատում է նոր երաժշտության վրա։ 2019 թվականի նոյեմբերին երգչուհին հայտարարել է երկու երգերի և «Xanny» երգի տեսահոլովակի թողարկման մասին։ Ի վերջո նա բացահայտել է երգի անվանումը և «Everything I Wanted»-ի թողարկման տարեթիվը Instagram-ում ուղիղ եթերի ժամանակ 2019 թվականի նոյեմբերի 10-ին։ Նա ներկայացրել է երգի շապիկը հաջորդ օրը։

## Կոմպոզիցիա և տեքստ
Երգը գրված է F-sharp minor տոնայնության մեջ և ունի եթերային դաշնամուրային ֆոն ռեվերբերացիա նկատելի օգտագործմամբ։ Երգի տեքստը պատմում է Այլիշի հարաբերությունների մասին իր եղբոր՝ Ֆինեասի հետ և այն մղձավանջի մասին, որը եղել է երգչուհու մոտ։ Այդ մղձավանջը կապված էր դրա հետ, որ Բիլլին «Ոսկե դարպասներից իջել է և հայտնաբերել, որ մարդիկ նրան այդքան չեն սիրում, ինչքան ցույց են տալիս»։ Երգչուհին նաև ասել է․ «Մենք սկսել ենք գրել այն, երբ ես երազ եմ տեսել, որ ես ինքնասպանություն եմ գործում, և բոլորին միևնույն էր դրա վրա, բոլոր իմ ընկերները և այն մարդիկ, ում հետ ես աշխատել եմ, հիմնականում լսարանին ասում էին․ «Օհ, մենք երբեք նրան չենք սիրել» և երկրպագուների համար միևնույն էր։ Համացանցը ինձ վիրավորում էր ինքնասպանություն գործելու համար, և դա լուրջ գցել է ինձ խառնաշփոթության մեջ»։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:Irish Singles Chart գլխավորած սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Երգեր այբբենական կարգով
Կատեգորիա:Երգեր ինքնասպանության մասին
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Զինվորական կիվիվ

**Զինվորական կիվիվ** () քարադրների ընտանիքին պատկանող թռչուն (Charadriidae):

## Արտաքին տեսք
Զինվորական կիվիվի մարմնի երկարությունը հասնում է մինչև 35 սմ և քաշը՝ 450 գրամ, թևի երկարությունը հասնում է մոտ 85 սմ։ Նրանց արուները և էգերը տեսքից նույնն են։

## Տարածվածությունը
Այս տեսակներն  ապրում են Ավստրալիայում, Թասմանիայում, Նոր Զելանդիայում և Նոր Գվինեայում։ Դրանց բնակավայրերը հիմնականում ներառում է բաց մարգագետինները, դաշտերը և ճահճուտները։ Նրանք չեն վախենում մարդկային բնակավայրերի հարևանությամբ բնակվել և հաճախ հանդիպում են քաղաքային զբոսայգիներում։

## Վարքը
Զինվորական կիվիվները հիմնականում կերակրվում են  միջատներով, սարդերով, ճիճուներով, խեցգետնիններով, ինչպես նաև բույսերի սերմերով։ Նրանք ապրում են հիմնականում մակերեսի վրա, որոնք  բնակվում են զույգերով կամ փոքր խմբերով։ Զուգավորումը տեղի է ունենում ամբողջ տարվա ընթացքում։  Ձվադրելու համար անհրաժեշտ է կառուցել բներ, և այդ ժամանակ դնում են 3-4 ձու։ Մոտ չորս շաբաթ տևողությամբ ձվադրումից  հետո նրանցից կիվիվներ են դուրս գալիս, որոնք մեկ տարի անց չափսերով նմանվում են մեծահասակ թռչունների չափսերին։ Զինվորական կիվիվների կյանքի տևողությունը 20 տարի է:.

## Սպառնալիքները
Վայրի բնության մեջ, Զինվորական կիվիվի ոչնչացմանը վտանգ չի սպառնում։

## Պատկերասրահ

Պատկեր:Vanellus miles miles.jpg
Պատկեր:Vanellus miles - Karlsruhe Zoo.jpg
Պատկեր:Vanellus miles - Karlsruhe Zoo 01.jpg
Պատկեր:Vanellus miles novaehollandiae.jpg
Պատկեր:Prague 07-2016 Zoo img02 Vanellus miles.jpg
Պատկեր:Masked Plover.jpg
Պատկեր:Vanellus miles miles blink.jpg
Պատկեր:Vanellus miles (6337105493).jpg
Պատկեր:Vanellus miles (24579451811).jpg
Պատկեր:Vanellus miles (15845259131).jpg
Պատկեր:Vanellus miles (6337105493).jpg
Պատկեր:Vanellus miles (24579451811).jpg
Պատկեր:Vanellus miles (15845259131).jpg
Պատկեր:Vanellus miles (24579447851).jpg
Պատկեր:Vanellus miles qtl1.jpg
Պատկեր:Vanellus miles egg 1867.jpg
Պատկեր:Vanellus miles Bruny Island.jpg
Պատկեր:Masked Lapwing - Vanellus miles (6762609843).jpg
Պատկեր:Vanellus miles (Masked Lapwing) -eggs-6.jpg
Պատկեր:Vanellus miles -Canberra, Australia -flying-8.jpg


## Ծանոթագրություններ

## Արտաքին հղումներ
* 
* 

Կատեգորիա:1783 թվականին նկարագրված կենդանիներ
Կատեգորիա:Թռչուններ այբբենական կարգով
Կատեգորիա:Կենդանիներ այբբենական կարգով
Կատեգորիա:Վտանգված տեսակներ
Կատեգորիա:Քարադրանմաններ
Կատեգորիա:Օվկիանոսի թռչուններ
Ջեսիկա Բարդեն

**Ջեսիկա Բարդեն** (, ), բրիտանացի դերասանուհի։

## Կյանք և կարիերա
Բորդենը ծնվել է Նորթ Յորքշիրի, Նորթալերտոն քաղաքում։ Ավելի ուշ, 1995 թվականին նրա ընտանիքը տեղափոխվել է Ուեսթ Յորքշիր։ Բարդենը սովորել է Wetherby High School դպրոցում։

Նրա դերասանական դեբյուտը տեղի է ունեցել 1999 թվականին, երբ նա փոքր դեր է կատարել «Իմ ծնողները այլմոլորակայիններ են» հեռուստասերիալի մի դրվագում։ Ավելի ուշ, նա դեր ունեցավ «Հրեշտակներ չկան» և «Հետապնդում» հեռուստասերիալների դրվագներում։

2007 թվականին նա կատարել է Քելի Մորթոնի դերը «Թագադրման փողոց» հեռուստասերիալում։ Նրա դեբյուտը տեղի է ունեցել 2007 թվականի մարտի 18-ին։ 2008 թվականի ապրիլին հայտարարվել է, որ Քայլիի և Մորթոնի ընտանիքի մյուս մասը կհեռանան հեռուստասերիալից 2008 թվականի վերջին՝ շույում ընդամենը մեկուկես տարի մնալուց հետո։ Ջեսիկան վերջին անգամ հայտնվել է «Թագադրման փողոց»-ում 2008 թվականի սեպտեմբերի 29-ին։

Նրա դերասանական դեբյուտը տեղի է ունեցել 2007 թվականին «Միսիս Ռեդքլիֆի հեղափոխությունը» կատակերգական դրամայում, որը պատմում է մի ընտանիքի մասին, որը տեղափոխվում է Արևելյան Գերմանիա սառը պատերազմի ժամանակ։ 2009 թվականին Ջեսիկան խաղացել է Ռոյալ քորտ թատրոնում Jerusalem-ի հայտնի բեմադրության մեջ, նախքան այն Ուեսթ-Էնդի Ապոլո թատրոն տեղափոխելը։

2010 թվականին նկարահանվել է «Անդիմադրելի Թամարա» ֆիլմում, որը հիմնված է Փոզի Սայմոնդսի համանուն կատակերգության վրա։ Հաջորդ տարի նա կատարել է Սոֆիայի դերը Ջո Ռայթի «Հաննա․ Կատարյալ զենք» ֆիլմում։

2012-ի և 2015-ի միջև ընկած ժամանակահատվածում նա խաղացել է «Անկում» թրիլերում, «Մութ կեսին» հոգեբանական ֆիլմում և «Էքստրասենս 2․ բանականության լաբիրինթոսները» հոգեբանական թրիլերում, որտեղ նկարահանվել է Մարկ Ստրոնգի և Թաիսա Ֆարմիգայի հետ միասին։

2014 թվականին նա հայտնվել է ամերիկյան անկախ «Օրորոցային» ֆիլմում։

2015 թվականի հուլիսին նա խաղացել է Քիտ Քարմայքլի դերը Բի-Բի-Սի հեռուստաալիքի «Վտարանդի» մինի սերիալում, որը հիմնված է Սադի Ջոնսի համանուն վեպի վրա։ Նույն թվականին նա դեր է կատարել «Խելագարված ամբոխից հեռու» ֆիլմում, որը հիմնված է Թոմաս Հարդիի համանուն վեպի վրա։ Բարդենը նաև խաղացել է ռեժիսոր Յորգոս Լանտիմոսի «Լոբստեր» սև կատակերգությունում։

2016 թվականին նա գլխավոր դեր է կատարել Channel 4 հեռուստաալիքի «Էլեն» հեռուստատեսային ֆիլմում և Ժասմինի դերը «Ֆայնդհորն» կատակերգությունում։

2017 թվականին հայտարարվել էր, որ Ջեսիկան նկարահանվում է «Habit» սարսափ ֆիլմում և Netflix հեռուստաալիքի The End Of The F***ing World հեռուստասերիալում։ 2018 թվականին նա կատարել է Բլեյքի դերը «Նոր ռոմանտիկ» ֆիլմում։ 2019 թվականի հոկտեմբերին նա հայտնվել է Քոնան Գրեյի «Maniac» տեսահոլովակում։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Շայո պալատ

**Շայո պալատ** (), կառուցվել է ըստ Լ. Բուալոյի, Ժ. Կառլուի և Լ. Ազեմի նախագծի, **Տրոկադերոյի պալատի** տեղում, 1937 թվականի Համաշխարհային ցուցահանդեսի համար։ Շայո պալատում տեղավորվել են մի քանի թանգարան` Մարդու թանգարանը, Նավատորմի թանգարանը և Ճարտարապետության թանգարանը։ 
1948 թվականին Շայո պալատում է անցկացվել ՄԱԿ-ի երրորդ գլխավոր ասամբլեան և 1951 թվականին՝ վեցերորդ Գլխավոր ասամբլեան։ Այստեղ Միավորված ազգերի կազմակերպության գլխավոր ասամբլեան 1948 թվականի դեկտեմբերի 10-ին ընդունել է Մարդու իրավունքների համընդհանուր հռչակագիրը։ Շայո պալատը եղել է նաև ՆԱՏՕ-յի առաջին գլխամասային գրասենյակը։

## Ճարտարապետություն
Շայո պալատը գտնվում է Փարիզի 16-րդ թաղամասում, Էյֆելյան աշտարակի դիմաց (Սեն գետի հակառակ ափին) և իրենից ներկայացնում է երկու հսկայական տաղավար։ Տաղավարների միջև գտնվող հրապարակից բացվում է Էյֆելյան աշտարակի լավագույն տեսարանը։ Այստեղից է սկսվում նաև Տրոկադերո զբոսայգու համալիրը` աստիճաններով և Փարիզի ամենամեծ շատրվաններով։

Տաղավարների ճակտոնների վրա փորագրված են բանաստեղծ Պոլ Վալերիի տողերը.
* Մարդու թանգարանի կողաշենքին փորագրված է.
" Il dépend de celui qui passe
Que je sois tombe ou trésor
Que je parle ou me taise
Ceci ne tient qu'à toi
Ami n’entre pas sans désir «

* Նավատորմի թանգարանի կողաշենքին փորագրված է.
» Tout homme crée sans le savoir
comme il respire
Mais l’artiste se sent créer
Son acte engage tout son être
sa peine bien aimée le fortifie "

## Տրոկադերո պալատ
thumb|Տրոկադերո պալատը 1900 թվականի Համաշխարհային ցուցահանդեսի ժամանակ
Տրոկադերո պալատը կառուցվել է 1878 թվականի Համաշխարհային ցուցահանդեսի ժամանակ։ Այն 706 մ երկարությամբ երկու կողաշենքերով և երկու աշտարակներով ընդարձակ շենք էր, որը կառուցվել է նոր մավրիտանյան ոճով` բյուզանդական ճարտարապետության տարրերով։ Պալատում եղել է համերգասրահ, որտեղ երգեհոն է տեղավորվել, որը հետագայում տեղափոխվել է Լիոն և այրվել հրդեհում։ Շենքի ճակատային մասը զարդարված է եղել «իշխանության 22 արձաններով», որոնք պատկերել են այդ ժամանակվա առավել ազդեցիկ երկրները։ Տրոկադերո պալատում հաճախ կազմակերպվել են նիստեր ու խորհրդաժողովներ։ Շինությունը կանգուն է մնացել մինչև 1937 թվականը, երբ որոշվել է դրա փոխարեն կառուցել Շայո պալատը։

## Շայո պալատն արվեստում
Շայո պալատում նկարահանվել են մի շարք ֆիլմեր, այդ թվում` Սիկո (2007), 28 շաբաթ անց (2007), Պիկ ժամ 3 (2007), Ֆրանսիական համբույր (1995), Չորս հարյուր հարված (1959) և այլն։

Տրոկադերո պալատը ներկայացված է Էմիլ Զոլայի «Սիրո կայարան» ստեղծագործության մեջ և Մարսել Պրուստի Կորսված ժամանակի փնտրտուքներում վեպի երկրորդ հատորում։ Տրոկադերո ամրոցը հիշատակվել է նաև Հերբերտ Ուելսի «Ազատագրված աշխարհ» (1913) ֆանտաստիկ վեպում, չնայած գործողությունների կատարման ենթադրվող ժամանակաշրջանում (1959) այն արդեն գոյություն չուներ։

## Ծանոթագրություններ

## Արտաքին հղումներ
* Պալատի պատմություն

Կատեգորիա:Փարիզի պալատներ
Նորթալերտոն

**Նորթալերտոն**(), Անգլիայում քաղաք, Նորթ Յորքշիր հանդիսավոր ոչ մետրոպոլ կոմսության և Համբլտոն շրջանի վարչական կենտրոն։

Հռոմեական ժամանակներից Նորթալերտոնը պարզապես բնակավայր է եղել, սակայն դրա նշանակության աճը սկսվել է 11-րդ դարում, երբ Վիլհելմ 2-րդ թագավորը երկիրը նվիրել է Դարեմի եպիսկոպոսին։ Նորթալերտոնի եպիսկոպոսի իշխանության պատճառով՝ քաղաքը դարձել է կրոնական կարևոր կենտրոն։ Հետագա տարիներին այն նաև դարձել է անգլիացիների և շոտլանդացիների միջև մեծ հակամարտության կենտրոն, հատկապես Ստանդարտի ճակատամարտում, մոտ 1138 թվականին, որտեղ կորուստները կազմում էին մոտ 12 000 մարդ։

Քաղաքը գտնվում է 32 մղոն հյուսիս Յորքից և 20 մղոն հարավ Միդլսբրոից։

## Հայտնի բնակիչներ
* Ալան Խինկս՝ բրիտանացի լեռնագնաց, Նորտալերտոնի պատվավոր քաղաքացի։
* Ջեսիկա Բարդեն՝ դերասանուհի։
* Ջոան Ջեքսոն, լողորդ։

## Ժողովրդագրություն

## Ծանոթագրություններ

## Արտաքին հղումներ
* Քաղաքային խորհրդի կայք
Համբլտոն

**Համբլտոն** (), ոչ մետրոպոլիտեն շրջան (), հանդիսավոր ոչ մետրոպոլիտեն Նորթ Յորքշիր կոմսության մեջ։

Վարչական կենտրոն՝ Նորթալերտոն քաղաք։
thumb|left|upright|Տեսարան Հեմբելթոն Հիլզի և Քուսբիի վրա
Համբլտոնի տարածքը 1,311.17 կմ²-է, որոնց մեծ մասը` 1,254.90 կմ²-ը կանաչ տարածքներ են։
Շրջանի տարածքի մոտ 75%-ը գտնվում է Մոուբրեյի և Յորքի հովիտներում։ Այս երկու հովիտները հիմնականում բաղկացած են ցածրադիր, ինտենսիվ մշակվող վարելահողերից, որոնք հիմնականում օգտագործվում են գյուղատնտեսության համար։ 16%-ը գտնվում է North York Moors ազգային պարկում, իսկ մնացած 1%-ից մի փոքր ավելի՝ Յորքի կանաչ գոտու տարածքում։

Շրջանը գտնվում է Հյուսիսային Յորքշիր կոմսության կենտրոնական մասում, հյուսիսում սահմանակից է Դարհեմ կոմսությանը։

## Կազմ
Շրջանի կազմի մեջ մտնում են 4 քաղաք։
*Բեդեյր
*Իսինգվոլդ
* Նորթալերտոն
*Թերսկ

և ավելի քան 150 համայնք()

## Ծանոթագրություններ

Կատեգորիա:Միացյալ Թագավորության աշխարհագրություն
Կատեգորիա:Վարչական միավորներ
Dust in the Wind

**«Dust in the Wind»**, ամերիկյան Kansas պրոգրեսիվ ռոք խմբի կողմից ձայնագրված երգ, որի հեղինակը խմբի անդամ Քերի Լիվգրենն է։ Դա առաջին անգամ թողարկվել է նրանց 1977 թվականի «Point of Know Return» ալբոմի վրա։

1978 թվականի ապրիլի 22-ին երգը Billboard Hot 100-ում 6-րդ տեղ է զբաղեցրել, ինչը դարձնում է դրան Կանզաս քաղաքի միակ սինգլը, որը կարողացել է Billboard Hot 100-ում 10 լավագույն երգերի մեջ մտնել։ Սինգլը RIAA-ի կողմից ոսկե հավաստագրում է ստացել մեկ միլիոն վաճառքների համար։ Ավելի քան 25 տարի անց, RIAA-ն ոսկե է հավաստագրել երգի երաժշտության ներբեռնումը։ Դա Kansas-ի միակ երգն էր այդպիսի հավաստագրումներով մինչև 2008 թվականի սեպտեմբերի 17։

## Նախադրյալներ և գրելու ընթացք
Երգի կիթառային գիծը գրվել է Քերի Լիվգրենի կողմից որպես մատերի վարժեցման համար վարժություն։ Նրա կինը՝ Վիչին, լսելով, թե ինչ է նա անում, նկատել է, որ մեղեդին շատ հաճելի է, և առաջարկել է նրան գրել տեքստ դրա համար։ Լիվգրենը վստահ չէր, որ դա դուր կգա խմբի անդամներին, քանի որ դա չէր համապատասխանում խմբի ոճին։ Դրանից հետո, երբ նա նվագել է դեմո խմբի համար, բոլորը լռել են և խումբը հարցրել է․ «Քերի, որտե՞ղ է սա եղել»։

Երգի անվանումը հղում է Աստվածաշնչի վրա, վերաֆրազավորելով Ժողովողին․

Մտածելով մահվան և մահվան անխուսափելիության մասին, երգի լիրիկ թեման շատ նման է հայտնի աստվածաշնչական կեցությունից քառյակներին 3:19 («...փոշի ես, և վերջում փոշի կլինես»), Ժողովողի 3:20 («բոլորը նույն տեղ են գնում։ Նրանք բոլորը փոշիից են և փոշի կդառնան»), և «Հեքիաթ Հեյկի մասին» ճապոնական պատերազմային վեպի առաջին տողերին («ուժեղները ընկնում է ի վերջո, և նրանք նման են քամու առաջ փոշիի»)։ Իսկ հնդկական պոեզիայի գրքից առաջացել է «քանի որ մենք բոլորս փոշի ենք քամու առաջ» տողը։

Kansas-ը թողարկել է նաև երգի կենդանի տարբերակը իր Two for the Show ալբոմի վրա և սիմֆոնիկ տարբերակը Always Never The Same-ի վրա։

## Կազմ
* Սթիվ Ուոլշ՝ գլխավոր վոկալ
* Քերի Լիվգրեն՝ ակուստիկ կիթառ
* Ռոբի Ստեյնդհարթ՝ ջութակ, բեք վոկալ
* Ռիչ Ուիլյամս՝ ակուստիկ կիթառ
* Ֆիլ Իհարթ՝ հարվածայիններ

## Հիթ-շքերթներ

### Շաբաթային հիթ-շքերթներ

### Տարվա հիթ-շքերթներ

### Հավաստագրումներ

## Ծանոթագրություններ

Կատեգորիա:Ամերիկյան երգեր
Կատեգորիա:Ռոք երգեր
Կյուրիի դեպքը

**Կյուրիի դեպքը** (), բուլղարացի ռեժիսոր Անդրեյ Հաջիվասիլևի մանկական լիամետրաժ ֆիլմը։ Այն ռեժիսորի նկարահանած վերջին ֆիլմերից է։ Ֆիլմի նկարահանումները հովանավորվել են Բուլղարիայի ազգային կինոկենտրոնի կողմից։ Նկարահանող խմբի հետ ռեժիսորն աշխատում է արդեն մի քանի տարի։

## Սյուժե
Թոնին աշխատասեր երեխա է, որը սիրում է գիտությունը և երազում է մի օր դառնալ մեծ գիտնական։ Նրա ննջարանը նման է լաբորատորիայի, և նա մտածված իր լաբորատորիայի մկանն անվանել է Մարիա Կյուրի` ռադիոակտիվությունը հայտնաբերած հայտնի ֆիզիկոսի անունով։ Թոնին ընդամենը ութ տարեկան է։ Նա պետք է իր գիտափորձով մասնակցի Գիտության ազգային տոնավաճառին։ Նրա հարևանուհին` Ռայան, որը ևս ութ տարեկան է, պարի դպրոցի աշակերտուհի է և շատ չարաճճի է։ Աղջիկը հաճախ է անհանգստացնում Թոնիին և խանգարում է նրան կենտրոնանալ իր լաբորատորիայի գիտափորձի վրա։ Նա կռվարար Ստեֆանի ընկերն է, որը մի քանի տարով մեծ է աղջկանից։ Ռայան ուզում է օգնել Ստեֆանին, որպեսզի նա հանձնի մաթեմատիկայի թեստերը, բայց Թոնին հրաժարվում է համագործակցել. արդյունքում Մարիա Կյուրիին առևանգում են։ Նրան վերադարձնելու համար Թոնին ստիպված է առերեսվելու նոր մարտահրավերների։ Բալետի դպրոցի ամենամյա համերգը տապալվում է, սակայն սկիզբ է դրվում նոր ընկերության։

## Նկարահանող խումբ
* Ռեժիսոր` Անդրեյ Հաջիվասիլև
* Պրոդյուսեր` Պլամեն Յորդանով
* Լուսանկարիչ` Բոյիդար Սիմեոնով
* Կոմպոզիտոր` Ջորջ Ստրեզով
* Սցենարի հեղինակներ` Սաբինա Իվանովա, Պլամենա Վելկովսկի
* Դիզայներ` Հրիստինա Դյակովա
* Դիմահարդար և վարսահարդար` Գրետա Ստեֆանովա
* Կենդանիների մարզիչ` Պետկո Լազարով
* Պարերի բեմադրիչ` Իլինա Ագովա

## Դերասաններ
* Մարտին Պաունով` Անտոն Պետրով
* Զորնիտսա Իվանովա` Ռայա Իվանովա
* Յասեն Կադիև` Ստեֆան Հադջիչոբանով
* Իվետ Միտովա` Սոնյա
* Նիկոլետա Մանևա` Դառա
* Իլինա Ագովա` բալետի ուսուցչուհի
* Նադեժդա Սավովա` դաշնակահարուհի
* Միլա Բանչևա` տնօրեն

## Փառատոններ
* Սոֆիայի գիտության փառատոն (Sofia Science Festival, Սոֆիա, Բուլղարիա, 2018)` համաշխարհային պրեմիերա
* Սլավոնական հեքիաթ (Slavonic Tale, Սոֆիա, Բուլղարիա, 2018)` հաղթող
* Մանկական փառատոն (Junior Fest, Պլզեն, Չեխիա, 2018), հատուկ ընտրություն
* Ռոլան (Երևան, Հայաստան, 2018)` հատուկ ընտրություն
* Ոսկե բանալի (Золотой ключик, Կիև, Ուկրաինա, 2018)`փառատոնի բացմանը ցուցադրված ֆիլմ

## Ծանոթագրություններ

## Արտաքին հղումներ
* 
* Ֆիլմն Amazon.com կայքում
* Ֆիլմի թրեյլերը

Կատեգորիա:Բուլղարական ֆիլմեր
Կատեգորիա:Մանկական ֆիլմեր
Հարթլփուլ

[thumb|right|Հարթլփուլի ունիտար միավորը [Անգլիայի քարտեզի վրա]]
**Հարթլփուլ** (), վարչական ունիտար միավոր, որը գտնվում է Դարեմ կոմսության հանդիսավոր շրջանի արևելյան մասում։ Ունիտար միավորի հիմնական և խոշորագույն քաղաքը Հարթլփուլն է։

## Աշխարհագրություն
Զբաղեցնում է 94 կմ² տարացք, լվացվում է արևելքից հուսիսային ծովով, հարավում սահմանակից է Սթոքթոն-օն-թիս ունիտար միավորն իսկ արևմուտքում՝ Դարեմի ունիտար միավորի հետ։

## Բնակչությունը
Հարթլփուլ ունիտար միավորի տարածքում բնակվում է 88 611 մարդ, Բնակչության միջին խտությամբ՝ 944 մարդ/կմ² (2001 թվական)։

## Քաղաքականություն
Հարթլփուլ ունիտար միավորի խորհուրդը կազմված է 48 պատգամավորներից, որոնք ընտրվել են 18 ընտրատարածքներում։ Վերջին ընտրությունների արդյունքում խորհրդում 29 տեղ զբաղեցնում են լեյբորիստները։

## Տնտեսություն

## Սպորտ
Հարթլփուլ քաղաքում հիմնվում է «Հարթլփուլ Յունայթեդ» պրոֆեսիոնալ ֆուտբոլային ակումբը, որը հանդես է եկել առաջին ֆուտբոլային լիգայում 2010/2011 մրցաշրջանում։ «Հարթլփուլ Յունայթեդը» մրցակիցներ է ընդունում Վիկտորիա Պարկ մարզադաշտում (7 հազար հանդիսական)։

## Ծանոթագրություններ

## Արտաքին հղումներ
* Հարթլփուլ ունիտար միավորի պաշտոնական կայք 

Կատեգորիա:Անգլիայի քաղաքներ
Եզերքը Աիդ (բանաստեղծություն)

**«Եզերքը Աիդ»** Եղիշե Չարենցի բանաստեղծություններից։ Հեղինակն այն  սկսել է գրել  1916 թվականին՝ հավանաբար Մոսկվայում։
## Պատմություն
Առաջին անգամ տպագրվել է  է Չարենցի երկերի ժողովածուի 1-ին հատորում։

Տպագրվում է Չարենցի երկերի ժողովածուի 1-ին հատորից։

Հին հունական դիցաբանության մեջ Աիդը սարսափներով լի խավար անդրաշխարհի, դժոխքի տիրակալն է, Սաիքսը՝   Հին հունական դիցաբանության մեջ սուրբ գետ Աիդի աշխարհում, որ սառեցնում է ամեն ինչ. նրա ջրերով երդվում և մահկանացուներին ահաբեկում են իրենք աստվածները։

## Ծանոթագրություններ

Կատեգորիա:Եղիշե Չարենցի ստեղծագործություններ
Երկնագույն երկնաքարը

**Երկնագույն երկնաքարը** (), խորհրդային կարճամետրաժ նկարված մուլտիպլիկացիոն ֆիլմ` ըստ Ռոման Սեֆի համանուն բանաստեղծության։ Մուլտֆիլմը նկարահանել է ռեժիսոր Անատոլի Պետրովը, 1971 թվականին, «Սոյուզմուլտֆիլմ» ստուդիայում։

«Ուրախ կարուսել» № 3 մուլտիպլիկացիոն ալմանախի երեք սյուժեներից երկրորդն է։

## Սյուժե
Դու դեռ 8 տարեկան ես, խաղում ես ընկերներիդ հետ և չգիտես, որ ինչ-որ մի տեղ, հեռավոր տիեզերքում թռչում է երկնագույն երկնաքարը։ Նա թռչում է և որևէ կերպ չի ազդում քո կյանքի վրա։ Բայց մի օր այն կընկնի, և այդ ժամանակ, հնարավոր է, որ հենց դու առաջինը կգտնես այն և գիտական մեծ հայտնագործություն կանես։ Դա անելու համար դու արդեն պետք է շտապես լավ սովորել, որպեսզի հասցնես նախապատրաստվել այն պահին, երբ երկնաքարը կընկնի։

## Նկարահանող խումբ
* Ռեժիսոր և նկարիչ` Անատոլի Պետրով
* Սցենարի հեղինակ` Ռոման Սեֆ
* Կոմպոզիտոր` Շանդոր Կալոշ
* Բանաստեղծությունը կարդում է՝ Մարիա Բաբանովա
* Օպերատոր` Միխայիլ Դրույան
* Հնչյունային օպերատոր` Վլադիմիր Կուտուզով 
* Մոնտաժող` Մ. Տրուսովա
* Խմբագիր` Արկադի Սնեսարև

## Մուլտֆիլմի մասին
Մուլտֆիլմը ստեղծվել է հիպերռեալիզմի ոճով, Անատոլի Պետրովի կողմից Պաբլո Պիկասոյի  նկաները դիտելուց ստացած տպավորության տակ։ Անատոլի Պետրովը սիրում էր աստղագիտություն և ուզում էր, որ երեխաները նույնպես հետաքրքրվեն դրանով։ Այդ պատճառով նա որոշում է նկարահանել  «Կապույտ երկնաքարը» մուլտֆիլմը։

## Ծանոթագրություններ

## Արտաքին հղումներ
* 
* 

Կատեգորիա:Սյուրռեալիստական ֆիլմեր
Կատեգորիա:1971 մուլտֆիլմեր
Focus Features

**Focus Features LLC**, ամերիկյան ֆիլմարտադրության և դիստրիբյուտորական ընկերություն, որը հիմնադրել է Comcast-ը Universal Pictures միջոցով, դրան լրիվ պատկանող դուստր NBCUniversal ընկերության ստորաբաժանում։ Focus Features-ը տարածում է անկախ և օտարերկրյա ֆիլմեր Միացյալ Նահանգների և միջազգային մակարդակի վրա։

## Պատմություն
Focus Features-ը հիմնադրվել է 2002 թվականին USA Films-ի, Universal Focus-ի և Good Machine-ի դիվիզիական միաձուլման արդյունքում։ USA Films ստեղծվել է Բարի Դիլերի կողմից 1999 թվականին, երբ նա գնել է October Films և Gramercy Pictures Seagram-ից և միացրել է այդ ստորաբաժանումները։

2004 թվականի մարտին Focus Features-ը վերակենդանացրել է Rogue Pictures-ը որպես ժանրային լեյբլ։

2015 թվականի մայիսին Gramercy Pictures-ի վերակենդանացվել է որպես ժանրային լեյբլ, որը նվիրված էր մարտական ֆիլմերին, գիտական ֆանտաստիկային և սարսափ ֆիլմերին։

2016 թվականի փետրվարին Focus-ը միացվել է Universal Pictures International-ին «միջազգային շուկայում ֆիլմերի ձեռք բերման և արտադրության հավասարեցում» ստրատեգիայի շրջանակներում։

2017 թվականի ապրիլին Vine Alternative Investments Rogue-ի ֆիլմերի գրադարանը, որը պատկանում էր Focus Features-ին։

2018 թվականի նոյեմբերին The Hollywood Reporter-ը անվանել է Focus Features-ին տարվա դիստրիբյուտոր «Դու կդառնա՞ս իմ հարևանը» վավերագրական ֆիլմի և Սպայք Լիի «BlacKkKlansman»-ի համար։

## Դիստրիբուտներ
### [[Ավստրալիա]]

* Roadshow Entertainment (2003-2009)
* Icon Film Distribution (2004-2012)
* Universal Pictures (2006-ներկա)

### [[Միացյալ Թագավորություն|Մեծ Բրիտանիա]]
* Momentum Pictures (հիմա Entertainment One) (2006-2014)
* Entertainment Film Distributors (2002-2008)
* Universal Pictures (2006-ներկա)

### [[Ամերիկայի Միացյալ Նահանգներ|ԱՄՆ]]
* Universal Pictures
* Sony Pictures Worldwide Acquisitions (FilmDistrict/Insidious films)

### [[Կանադա]]
* Entertainment One
* Alliance Films
* Universal Pictures

## Ծանոթագրություններ

## Արտաքին հղումներ
* 



Կատեգորիա:2002 հիմնադրված ընկերություններ
Կատեգորիա:Ամերիկյան կինոընկերություններ
Իգոր Նեդորեզով

**Իգոր Օլեգովիչ Նեդորեզով** (, ), ռուս ֆուտբոլիստ, պաշտպան։ Ռուսաստանի սպորտի վարպետ։

## Կարիերա
Պսկովի «Ստրելա» ՕՌՄՊՄԴ-ի սան է։

Պրոֆեսիոնալ կարիերան սկսել է 1997 թվականին Պսկովի «Մաշինոստրոիտել» ակումբում. այդ տարի խաղացել է ՊՖԼ երրորդ լիգայում՝ անցկացնելով 13 խաղ։

1998 թվականին «Մաշինոստրոիտելը», որը վերանվանվել էր «Պսկով», հանվել է երկրորդ դիվիզիոնի մրցաշարից։ Նեդորեզովը ակումբի թիմում խաղացել է սիրողական առաջնությունում։

1999-2000 թվականներին «Պսկով» ակումբի կազմում հանդես է եկել սիրողական առաջնությունում (ակումբը հաղթել է բոլոր մրցաշարերում, որոնց մասնակցել է) և երկրորդ դիվիզիոնում։

2000 թվականի ամռանը համալրել է Պետերբուրգի «Զենիթ» ակումբի կազմը, որտեղ անցկացրել է 4 մրցաշրջան՝ այդ ընթացքում բարձրագույն դիվիզիոնում անցկացնելով 17 խաղ և 69 խաղ թիմի երկրորդ կազմում, որոնցում խփել է 4 գնդակ, ինչպես նաև 2000 թվականին երկրորդ դիվիզիոնում մասնակցել է երկու հանդիպման «Զենիթ-2» ակումբի կազմում։ «Զենիթի» կազմում 2003 թվականին դարձել է առաջնության արծաթե մեդալակիր և Պրեմիեր լիգայի գավաթի դափնեկիր, որի եզրափակչում ընդգրկվել է երկու հանդիպումների հայտացուցակներում, սակայն խաղադաշտ է դուրս եկել միայն մեկ խաղում։

2004 թվականի օգոստոսի  31-ին տեղափոխվել է Վլադիվոստոկի «Լուչ- Էներգիա» ակումբ, որի կազմում առաջին դիվիզիոնում մինչև մրցաշրջանի ավարտն անցկացրել 4 խաղ։

2005 թվականին տեղափոխվել է Լիպեցկի «Մետալուրգ» ակումբ, որի կազմում անցկացրել է 16 խաղ, ինչից հետո՝ հուլիսի 13-ին, հանվել է հայտացուցակից և տեղափոխվել է Նովոկուզնեցկի «Մետալլուրգ-Կուզբասս» ակումբ, որի կազմում հանդես է եկել մինչև 2008 թվականի վերջը՝ այդ ընթացքում անցկացնելով 114 խաղ և խփելով 2 գոլ։

2009 թվականին տեղափոխվել է Աստրախանի «Վոլգար-Գազպրոմ-2» ակումբ, որի կազմում նորամուտը կատարել է մարտի 28-ին Վլադիկավկազում անցկացված «Ալանիա» ակումբի դեմ խաղում, որտեղ իր թիմը զիջել է 1:3 հաշվով։ 2009 թվականի դեկտեմբերին լրացել է «Վոլգարի» հետ կնքած պայմանագրի ժամկետը։

2010 թվականի փետրվարի 9-ին հայտնի է դարձել, որ Նեդորեզովը պայմանագիր է կնքել Խաբարովսկի «ՍԿԱ-Էներգիա» ակումբի հետ։

2012 թվականի հունվարի 27-ին պայմանագիր է կնքել Նովոկուզնեցկի «Մետալուրգ-Կուզբասս» ակումբի հետ։

## Ձեռքբերումներ
*Ռուսաստանի առաջնության արծաթե մեդալակիր – 2003 (*«Զենիթ»*)
*Ռուսաստանի առաջնության բրոնզե մեդալակիր – 2001 (*«Զենիթ»*)
* Պրեմիեր Լիգայի գավաթի դափնեկիր – 2003 (*«Զենիթ»*)
* Իտերտոտոյի գավաթի խաղարկության եզրափակչի մասնակից – 2000 (*«Զենիթ»*)
* Երկրորդ դիվիզիոնի «Արևելք» տարածաշրջանի հաղթող – 2011/12 (*«Մետալուրգ-Կուզբասս»*)
* Երկրորդ դիվիզիոնի «Արևելք» տարածաշրջանի արծաթե մեդալակիր – 2006 (*«Մետալուրգ-Կուզբասս»*)
* Երկրորդ դիվիզիոնի «Արևելք» տարածաշրջանի բրոնզե մեդալակիր – 2014/15 (*«Մետալուրգ-Կուզբասս»*)
* Ռուսաստանի առաջնության հաղթող սիրողական թիմերի շարքում – 1999 (*«Պսկով»*)
* «Հյուսիս-Արևմուտք» ֆեդերացիաների միջտարածաշրջանային միության առաջնության հաղթող – 1999 (*«Պսկով»*)
* «Հյուսիս-Արևմուտք» ֆեդերացիաների միջտարածաշրջանային միության գավաթի դափնեկիր – 1999 (*«Պսկով»*)

## Ծանոթագրություններ

## Արտաքին հղումներ
* 
* 
* 
* Վիճակագրությունը zenit-history.ru կայքում

Կատեգորիա:Զենիթի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի սպորտի վարպետներ
Կատեգորիա:Տղամարդկանց ֆուտբոլի պաշտպաններ
Կատեգորիա:Վոլգարի ֆուտբոլիստներ
Առավոտ (բանաստեղծություն)

«**Առավոտ**», Հովհաննես Թումանյանի բանաստեղծություններից։

## Պատմություն
Այս բանաստեղծության գրման ստույգ տարեթիվը հայտնի չէ։

Եղիշե Չարենցի անվան գրականության և արվեստի թանգարանի Թումանյանի ֆոնդի № 1794-ում պահվում է 1908 թվականի «Լուսաբեր» դասագրքի (Երկրորդ տարի) օրինակը, որտեղ, ըստ երևույթին, ցանկանալով փոխել բանաստեղծության վերնագիրը, Հովհաննես Թումանյանը լուսանցքում գրել է՝ «*? Արեգակ*»։

Առաջին անգամ տպագրվել է 1907 թվականին՝ «Հասկեր» ամսագրի № 12-ում (էջ 405), այնուհետև՝ 1908 թվականին՝ «Լուսաբեր» դասագրքում։ Վերջինիս մեջ բանաստեղծը կրճատել է 9-12-րդ տողերը։ Այնուհետև տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 222)։

Ինքնագիրը չի պահպանվել։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Հասկեր» ամսագրից։

## Ծանոթագրություններ

Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Գարնան առավոտ

«**Գարնան առավոտ**», Հովհաննես Թումանյանի բանաստեղծություններից։

## Պատմություն
Այս բանաստեղծության ակունքը ժողովրդական է։

«*Ամառ*» վերնագրով տպագրվել է Աղեք․ Մխիթարյանցի «*Տաղեր ու խաղերում*»։ Ժողովրդական երգն ունի յոթ քառատող, որտեղից Թումանյանն ընտրել է չորսը՝ վերադասավորել, լեզուն դարձրել գրական-ժողովրդական, փոխել տողերը ու տառերը, նախ վերնագրել «*Գարուն*» ապա  փոխել «*Գարնան առավոտ*», կերտելով բոլորովին նոր բանաստեղծություն։

Գրության տարեթիվը ստույգ հայտնի չէ։

Եղիշե Չարենցի անվան գրականության և արվեստի թանգարանի գրական թերթի 144 համարում պահպանվում է «Հին կռիվը» պոեմի մի հատվածի սևագիր -ինքնագիրը, որտեղ Թումանյանը գրում է․ «*Առավոտը գյուղում երգում են*» ապա մեջ է բերում այս բանաստեղծության առաջին քառատողը։

Առաջին անգամ «*Գարուն*» վերնագրով տպագրվել է 1909 թվականին «Հասկեր» ամսարում, (№ 6-7, էջ 221)։ Նույն թվականին, «Գարուն առավոտ» վերնագրով՝ «Լուսաբեր» դասագրքի երրորդ հատորում (էջ 96-97), այնուհետև «Գարնան առավոտ» վերնագրով  Կոստանդնուպոլսում ՝ 1922 թվականին  լույս տեսած Հովհաննես Թումանյանի բանաստեղծությունների գրքում (էջ 129-130) Ժողովրդական երգեր բաժնում, ապա 1940-1959 թվականնեիրն Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 156)։

Հովհաննես Թումանյանի երկերի լիակատար ժողովածուի 1-ին հատորում արտատպվել է Կոստանդնուպոլսում՝ 1922 թվականին լույս տեսած գրքից։

## Ծանոթագրություններ

Կատեգորիա:Բանաստեղծություններ
Զիլտ

**Զիլտ** (устар. *Сильт*;  , ), խոշորագույն կղզի, Հյուսիսային ծովում։ 1927 թվականից ցամաքի հետ կապված է ամբարտակով (երկարությունը 11,2 կմ)։ Պատկանում է Գերմանիային։ Վարչական կենտրոնը Ուեստերլանդ քաղաքն է։

thumb|Спутниковый снимок острова Зильт осенью 2007 года|left

## Աշխարհագրություն
Կղզու երկարությունը ավելի քան 38 կմ է։ Մակերեսը 99,14 կմ քառակուսի։
thumb|left

## Տնտեսություն
Կղզու տնտեսությունը հիմնված է զբոսաշրջության վրա։ 1970-ական թվականների կեսերից գյուղատնտեսությունը, անտառահատումները, անասնաբուծությունն ավելի ու ավելի փոքր դեր են կատարում կղզու տնտեսության մեջ։ Կղզու աշխատուժի մեծ մասը (ավելի քան 3000 մարդ) զբաղվում է աշխատանքով ցամաքային Գերմանիայում։

Ծովափնյա հանգիստը Գերմանիայում տարածված հանգիստներից է։ Հայտնի է իր ավազե ափով, որը ձգվում է մոտ 40 կմ։

Այստեղ են գտնվում Գերմանիայի ամենահարուստ բնակեցված թաղամասերը։

## Ծանոթագրություններ

Կատեգորիա:Ատլանտյան օվկիանոսի կղզիներ
Կատեգորիա:Գերմանիայի կղզիներ
Կատեգորիա:Եվրոպայի կղզիներ
Կատեգորիա:Կղզիներ այբբենական կարգով
Կատեգորիա:Հյուսիսային ծով
Կատեգորիա:Շլեզվիգ-Հոլշտայն
Մատնաչափիկը (մուլտֆիլմ, 1977)

**«Մատնաչափիկը»** (), 1977 թվականի խորհրդային նկարված մուլտիպլիկացիոն ֆիլմ՝ ստեղծված համանուն ռուսական ժողովրդական հեքիաթի հիման վրա։

## Սյուժե
Ծերունին ու իր կինը, որ երեխաներ չունեն, երազում են իրենց օգնական որդի ունենալու մասին։ Անսպասելիորեն հայտնվում է Եգորուշկան՝ փոքրիկ մի տղա, որը, ըստ իր խոսքերի, ծնվել է պառավի դրած կաղամբակոթից։ Նա ծերունուն օգնում է փայտ ջարդել ու հողը վարել, պառավին՝ ասեղը թելել և խնձոր հավաքել, գայլից պաշտպանում է նրանց այծին։ Մոտակայքով անցնող բարինը, տեսնելով, թե ինչպես է գյուղացու զամբիկը մենակ գութան քաշում, ցանկանում է վերցնել այն։ Սակայն ծեր զամբիկը (իր ականջում նստած Եգորուշկայի ձայնով) բարինին համոզում է ծերունուն իր փոխարեն տալ 100 ռուբլի և նոր ձի։ Բարինը համաձայնում է և զամբիկին տանում իր կալվածք։ Ծերունին պառավի հետ սգում են Եգորուշկայի կորուստը, որը մնացել էր «խոսող» ձիու ականջում, սակայն գիշերը նա երջանիկ վերադառնում է տուն։

## Ստեղծողներ
* Սցենարի հեղինակ՝ Վլադիմիր Դանիլով
* Ռեժիսորներ՝ Ռոման Դավիդով, Ալեքսանդր Տրուսով
* Բեմադրող նկարիչներ՝ Ալեքսանդր Տրուսով
* Մուլտիպլիկատորներ՝ Օլեգ Կոմարով, Վիկտոր Շևկով, Վլադիմիր Զարուբին, Ֆեոդոր Ելդինով, Օլեգ Սաֆրոնով
* Օպերատոր՝ Բորիս Կոտով
* Կոմպոզիտոր՝ Վլադիմիր Կրիվցով
* Հնչյունային ռեժիսոր՝ Վլադիմիր Կուտուզով
* Երգերի տեքստերի հեղինակ՝ Ալեքսանդր Տիմոֆեևսկի
* Մոնտաժող՝ Ելենա Տերտիչնայա
* Խմբագիր՝ Պյոտր Ֆրոլով
* Տնօրեն՝ Լյուբով Բուտիրինա
* Դերերը հնչյունավորել են՝
** Նադեժդա Ռումյանցևա – *Եգորուշկա*
** Նինա Զորսկայա – *պառավ*
** Նիկոլայ Սերգեև – *ծերունի*
** Վլադիմիր Բասով – *բարին*

## Թողարկում DVD-ով
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում, օրինակ՝
* *«Чудо-мельница»*, մաս 1, «Սոյուզմուլտֆիլմ» (տեղայնացնող՝ Союз), սկավառակում ընդգրկված մուլտֆիլմեր՝ «Հրաշք ջրաղացը» (1950), «Կախարդական զանգակ» (1949), «Петух и боярин» (1986), «Ծերունին և կռունկը» (1958), «Կախարդական ջրհորը» (1956), «Մատնաչափիկը» (1977)։

## Ծանոթագրություններ

## Արտաքին հղումներ
* 

Կատեգորիա:1977 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռոման Դավիդովի մուլտֆիլմեր
Կախարդական այգին

**«Կախարդական այգին»** (), խորհրդային նկարված մուլտֆիլմ, որ ստեղծվել է 1962 թվականին ղազախական ժողովրդական հեքիաթի մոտիվներով, Ալեքսանդրա Սնեժկո-Բլոցկայայի էկրանավորումը։

## Սյուժե
Շատ հնում երկու աղքատ ղազախներ տափաստանում գանձ են գտնում։ Նրանք չեն իմանում, թե ինչ անեն այդ ոսկին և գնում են ծեր իմաստունի մոտ՝ խորհուրդ հարցնելու։ Իմաստունն իր հերթին հարցնում է իր աշակերտների կարծիքը։ Նրա ավագ աշակերտը Երմեկն ասում է, որ ոսկին պետք է տալ խանին։ Մյուս աշակերտն առաջարկում է այն նորից թաղել հողում։ Կրտսեր աշակերտ Հասանն ասում է, թե այդ փողով ինքը կգներ լավագույն ծառերի սերմերը և տափաստանում կաճեցներ մեծ ու ստվերախիտ այգի։ Այդ ժամանակ ուսուցիչը Հասանին ուղարկում է խանության մայրաքաղաք՝ սերմեր բերելու։ Տղան դժվարին ճանապարհ է անցնում. տախաստանում նրան սպասում էր Երմեկը, որը կախարդանքի միջոցով երկու անգամ փորձում է նրանից խլել ոսկին։

Տափաստանում Հասանը հանդիպում է թռչունների վանդակներով բեռնված քարավանի, որոնց տանում էին խանի պալատ՝ կերակուր պատրաստելու։ Տղան ամբողջ ոսկին տալիս է նրան, որպեսզի ազատեն թռչուններին։

Այդ ժամանակ նենգամիտ Երմեկը, վերածվելով օձի, մտնում է խանի պալատ և նրան պատմում գտնված գանձի և տղայի հանդուգն արարքի մասին։ Խանն իր ռազմիկներին հրամայում է բռնել և գլխատել տղային։ Սակայն վերջին պահին Հասանին փրկում են մեծ արծիվները և նրան տանում տուն։ Ազատություն ստացած թռչունները, ի նշան երախտագիտության, նրան օգնում են տնկել և աճեցնել գեղեցիկ ու ծաղկուն այգի։

## Ստեղծողներ
* *Սցենարիստ* – Վլադիմիր Դանիլով
* *Ռեժիսոր* – Ալեքսանդրա Սնեժկո-Բլոցկայա
* *Բեմադրող նկարիչ* – Ալեքսանդր Տրուսով
* *Կոմպոզիտոր* – Վիտալի Գևիկսման
* *Օպերատոր* – Եկատերինա Ռիզո
* *Հնչյունային օպերատոր* – Բորիս Ֆիլչիկով
* *Խմբագիր* – Զ. Պավլովա
* *Օգնականներ* – Ե. Նովոսելսկայա, Վ. Տարասով, Տ. Տեպլյակովա, Սվետլանա Կաշչեևա
* *Նկարիչ-մուլտիպլիկատորներ* – Մարիա Մոտրուկ, Վլադիմիր Կրումին, Օլգա Ստոլբովա, Վադիմ Դոլգիխ, Ելիզավետա Կոմովա, Բորիս Բուտակով, Սվետլանա Ժուտովսկայա, Վլադիմիր Արբեկով, Անտոնինա Կորովինա, Ֆաինա Եպիֆանովա, Բորիս Չանի, Տատյանա Ֆեոդորովա
* *Ֆիլմի տնօրեն* – Գ. Կրուգլիկով

## Դերերը հնչյունավորել են
* Վլադիմիր Վլադիսլավսկի – *իմաստուն*
* Կլարա Ռումյանովա – *Հասան*
* Եվգենի Վեսնիկ – *Երմեկ*
* Լեոնիդ Պիրոգով – *խան*
* Էրաստ Գարին – *քարավանատեր*

## Փաստեր
Առաջին մուլտֆիլմն է, որտեղ հնչում է Կլարա Ռումյանովայի ձայնը։

## Վերաթողարկում
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուում.
* «Կախարդական հեքիաթներ» (), թողարկում 2, «Սոյուզմուլտֆիլմ» (տեղայնացնող՝ «Крупный план»), սկավառակում ընդգրկված մուլտֆիլմեր՝ «Сердце храбреца» (1951), «Կախարդական այգին» (1962), «Հրաշքներ օրը ցերեկով» (1978), «Կապարդական դեղ» (1982), «Խորամանկության երեք պարկ» (1954), «Ճանապարհորդ գորտը» (1965)։

## Գրականություն
*

## Ծանոթագրություններ

## Արտաքին հղումներ
* 
* «Կախարդական այգին» (կադրեր ֆիլմից)

Կատեգորիա:1962 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդրա Սնեժկո-Բլոցկայայի մուլտֆիլմեր
Կատեգորիա:Խորհրդային մուլտֆիլմեր
Թոմ Թամբի գաղտնի արկածները

**«Թոմ Թամբի գաղտնի արկածները»** (), ռեժիսոր Դեյվ Բորտուիկի անիմացիոն ֆիլմը, որ թողարկվել է 1993 թվականին։ Ֆիլմում դերասանների խաղը, որ նկարահանվել է պիկսիլյացիայի տեխնիկայով, համատեղվել է տիկնիկային անիմացիայի հետ։

## Սյուժե
Մի ընտանիքում ծնվել և դաստիարակվում է արտասովոր ցածր հասակ ունեցող տղա, սակայն նրանց խաղաղ կյանքն ընդհատվում է այն ժամանակ, երբ տղային վերցնում են ծնողներից և ուղարկում հետազոտական լաբորատորիա։ Թոմ Թամբը փախչում է այդտեղից և հանդիպում իր նման ցածրահասակ մարդկանց գաղութի։ Նրանցից մեկը տղային օգնում է գտնել հորը և վերադառնալ տուն, սակայն ճանապարհին նրա հայրն սպանվում է վիճաբանության ընթացքում։ Թոմ Թամբն իր ընկերոջ հետ գնում է լաբորատորիա և ոչնչացնում նրա սիրտը։

## Դերերում
* Նիք Ապտոն – *հայր*
* Դեբորա Քոլլար – *մայր*
* Ֆրենկ Փեսինգհեմ
* Ջոն Սքոֆիլդ
* Մայք Գիֆորդ – *կին բարում*
* Ռոբերտ Հիթ
* Ջորջ Բրանդտ

## Մրցանակներ
*  – Կատալոնիայի միջազգային փառատոնի «Մարիա» մրցանակ լավագույն ռեժիսուրայի համար
*  – Fantasporto փառատոնի լավագույն ռեժիսորի և քննադատության մրցանակ (Պորտու)
*  – Սան Ֆրանցիսկոյի միջազգային անիմացիայի մրցանակ լավագույն անիմացիայի համար
*  – բրիտանական Evening Standard կինոմրցանակ լավագույն տեխնիկական ձեռքբերումների համար (Դեյվ Բորտուիկ և Ռիչարդ Հատչիսոն)
*  – Mediawave կինոփառատոնի գրան պրի և հանդիսատեսի համակրանքի մրցանակ (Դյոր)

## Քննադատություն
Rotten Tomatoes կայքում ֆիլմը 5 գրախոսականների հիման վրա ստացել է 80 % միջին վարկանիշ։

Բրիտանական The Telegraph հրատարակությունը «Թոմ Թամբի գաղտնի արկածները» կինոնկարը ներառել է 50 ամենաթերագնահատված ֆիլմերի ցանկում։

## Ծանոթագրություններ

## Գրականություն
* 
* 

## Արտաքին հղումներ
*  

Կատեգորիա:1990-ականների անգլերեն ֆիլմեր
Կատեգորիա:1993 մուլտֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Բրիտանական ֆիլմեր
Կատեգորիա:1993 ֆիլմեր
Կատեգորիա:1990-ականների բրիտանական ֆիլմեր
Համան

**Համան** (հանգըլ՝ 함안군, հանջա՝ 咸安郡, կորեերենի նոր ռոմանականացում՝ Haman-gun), վարչական միավոր, Հարավային Կորեայի  Հարավային Գյոնգսանգ մարզում։

## Պատմություն
Համանի պատմությունը սկսվում է Բյոնհան նահանգի պետական միավորման ժամանակներից։  Այն ժամանակ ներկայիս վարչական միավորի տարածքում գտնվել է Փյոնջին Անյա բնակավայրը։ Կայա դարաշրջանի ժամանակ այստեղ գտնվում էր Արա Կայա ցեղային միությունը։ VIII դարում այս տարածքը ընկել է Միացյալ Սիլլայի հսկողության տակ և 757 թվականին այստեղ հիմնադրվել է Համանի շրջանը։ Դրանից հետո շրջանը մի քանի անգամ միացվել է այլ վարչական միավորների։ 995 թվականին միացել է Համջու, 1018 թվականին՝ Կիմհե, 1509 թվականին՝ Տոհոբու և 1906 թվականին՝  Չիլվոն շրւաններին։ 1914 թվականին Համանը շրջանը կրկին ստեղծվել է։

## Աշխարհագրություն
Համան տեղակայված է Կորեական թերակղզու հարավ-արևելքում, Հարավային Գյոնգսանգ մարզի կենտրոնական մասում։ Արևելքում սահմանակցում է Չանգվոնին, արևմուտքում Չինջուին, հարավում՝ Մասանին, հյուսիսում՝ Չանգյոնգին։ Բարձր կետը Յոհոնսան լեռն է (770 մետր)։ Շրջանի հյուսիսային մասը տեղագրական առումով ավելի ցածր է, քան հարավայինը։ Տարածքով հոսում է Կորեայի ամենակարևոր գետերից Նակդոնգը և Նամգանը։ Այս երկու գետերի միջև տարածք կա, որը հարմար է գյուղատնտեսության համար։

## Վարչական բաժանում
Համանը վարչականորեն բաժանվում է 1 իպի և 9 մյոնի։

## Տնտեսություն
Համանի տնտեսությունը հիմնված է սննդի արդյունաբերության և գյուղատնտեսության վրա։ Գյուղատնտեսական մշակաբույսերի մեւ կարելի է հանդիպել  ձմերուկ, սոյա, խաղող, դդում, մեղր, խուրմա։

## Զբոսաշրջություն և տեսարժան վայրեր
* Համանի կոնֆուցիականության դպրոց՝ հիմնադրվել է XVII դարում։ 1983 թվականի օգոստոսի 6-ին Համանի կոնֆուցիականության դպրոցը ներառվել է մշակութային ժառանգությունների ցանկում՝ 211 համարի ներքո։
* Չանչխոնսանի բուդդայականության տաճար՝ տեղակայված է Չիլբուկմյոնում։ Տաճարի գլխավոր կառույցը կանգնեցվել է 1979 թվականին։
* Խամջու այգի։ Այգու տարածքում գտնվում է ավելի քան 2 հազար տեսակի ծառ և ավելի քան 26 հազար թուփ։ Այգու մակերեսը կազմում է 60 հազար կմ քառակուսի։
* Արաջե արվեստի փառատոն, որը տոնվում է ամեն տարի նոյեմբերին։ Ծրագիրը ներառում է բանահյուսական խմբերի ներկայացումներ, թատերական բեմադրություններ և սպորտային խաղեր։ 
* Մեզոզոյան դարաշրջանի բրածո թռչնի տպագրություններ՝ գտնված Յոնսանի տարածքում։ Այդ տարածքում գտնվում է նաև դինոզավրերի և անհետացած թռչունների հետքեր։

## Խորհրդանիշներ
Ինչպես Հարավային Կորեայի մյուս վարչական միավորները, Համանը ևս ունի իր խորհդանիշները.
* Ծառ. Խուրմա՝ համարվում է հարստության խորհրդանիշ,
*Զինածաղիկ,
*Կաչաղակ, խորհրդանշում է հաջողությունը և լավ լուր է հաղորդում։

## Ծանոթագրություններ

## Արտաքին հղումներ
* Официальный сайт уезда
* Страница уезда в вики-энциклопедии Galbijim

Կատեգորիա:Բնակավայրեր այբբենական կարգով
Կատեգորիա:Հարավային Կորեայի վարչական բաժանում
Փերիների աշնանային նվերը

**«Փերիների աշնանային նվերը»** (), խորհրդային ֆիլմ-հեքիաթ՝ ստեղծված Հանս Քրիստիան Անդերսենի ստեղծագործությունների մոտիվներով։ Նկարահանվել է «Բելառուսֆիլմ» ստուդիայում 1984 թվականին։

## Սյուժե
Բարի, բայց անհեռատես Երջանկության փերին, հակառակ ավելի փորձառու Թախծի փերու նախազգուշացումներին, պատանի Ֆրեկենին նվիրում է կախարդական կրկնակոշիկներ, որ ցանկություններ են կատարում։ Երջանկություն է բաժին հասնում  պատանի Ֆրեկենին ու նրա ընկերներին, որոնք գտնում են իրենց սիրելի աշխատանքը։ Սակայն ուրիշ մարդիկ որոնց մոտ սյուժեի ընթացքում հայտնվում են կրկնակոշիկները, երջանկություն ձեռք չեն բերում իրենց ալարկոտության, անխղճության և չարության պատճառով։

## Դերերում
* Լիա Ախեջակովա – *Տխրության փերի* (բնօրինակում՝ *Հոգս*)
* Օլգա Բելյավսկայա – *Երջանկության փերի* (բնօրինակում՝ *Հաջողություն*)
* Բորիսլավ Բրոնդուկով – *Նկարիչ*
* Վալենտին Բուկին – *Դիրիժոր*
* Եկատերինա Վասիլևա – *Դքսուհի*
* Իգոր Դմիտրիև – *Գեներալ*
* Վիտալի Կոտովիցկի – *Լապտերավառ*
* Օլգա Լիսենկո – *Նահանգապետի կինը*
* Գերոգի Միլյար – *ծեր Զինվոր*
* Վալենտին Նիկուլին – *ծեր Վարպետ*
* Յան Պուզիրևսկի – *Արքայազն*
* Անատոլի Ռավիկովիչ – *Գրագիր*
* Ստանիսլավ Սադալսկի – *Պահակախմբի պետ*
* Միխայիլ Սվետին – *Արքայազնի դաստիարակ*
* Վլադիմիր Սիչկար – *Նահանգապետ*
* Եվգենի Ստեբլով – *Բանաստեղծ*
* Մարիա Սուրինա – *Ֆրեկեն*
* Ելենա Շաբադ-Օզերովա – *Նկարչի կինը*
* Ալեքսանդր Բեսպալի – *Պալատական*
* Վլադիմիր Գրիցևսկի – *Լուսանկարիչ*
* Ալեքսանդրա Զիմինա – *Դքսուհու պալատական կին*
* Ինոկենտի Սիչկար – *Տղա դրախտում*
* Ռոստիսլավ Շմիրյով – *պալատական ասպետ միջնադարում*
* Պյոտր Յուրչենկով – *էպիզոդ*

## Նկարահանող խումբ
* Ռեժիսոր՝ Վլադիմիր Բիչկով
* Սցենարիստ՝ Վլադիմիր Բիչկով
*Օպերատոր՝ Վլադիմիր Կալաշնիկով
* Նկարիչ՝ Ալեքսանդր Ալեքսանդր Չերտովիչ
* Կոմպոզիտոր՝ Եվգենի Կռիլատով
* Հնչյունային ռեժիսոր՝ Նիկոլայ Վեդենեև
* Երգերի տեքստերի հեղինակ՝ Յուրի Էնտին

## Ծանոթագրություններ

Կատեգորիա:1984 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային մուլտֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Մարդու իրավունքների համաշխարհային գիտաժողով

**Մարդու իրավունքների համաշխարհային գիտաժողով**, կազմակերպվել է ՄԱԿ-ի կողմից Վիեննայում, Ավստրիա, 1993 թվականի հունիսի 14-ից 25-ը։ Դա սառը պատերազմի ավարտից հետո կազմակերպված մարդու իրավունքների առաջին գիտաժողովն էր։ Գիտաժողովի հիմնական արդյունքը Վիեննայի հռչակագիրը և գործողությունների ծրագիրն էին։

## Նախապատմություն
Չնայած ՄԱԿ-ը վաղուց ակտիվորեն զբաղվում էր մարդու իրավունքների ոլորտում, Վիեննայի գիտաժողովը միայն երկրորդ համաշխարհային գիտաժողովն էր, որը կենտրոնացել էր բացառապես մարդու իրավունքների վրա, առաջինը 1968 թվականի ապրիլ-մայիս ամիսներին Թեհրանում (Իրան) անցկացված Մարդու իրավունքների միջազգային գիտաժողովն էր Մարդու իրավունքների համընդհանուր հռչակագրի քսանամյակի առթիվ։

Վիեննայի գիտաժողովը անցկացվել է այն ժամանակաշրջանում, երբ համաշխարհային գիտաժողովները հանրաճանաչ էին. 1992 թվականի հունիսին Բրազիլիայի Ռիո դե Ժանեյրո քաղաքում անց էր կացվել ՄԱԿ-ի շրջակա միջավայրի և զարգացման կոնֆերանսը, իսկ դրանից ոչ շատ հետո հաջորդել է Եգիպտոսի Կահիրե քաղաքում բնակչության և զարգացման միջազգային համաժողովը 1994 թվականի սեպտեմբերին։ Դրանից հետո տեղի են ունեցել  ավելի շատ կոնֆերանսներ, այդ թվում՝ 1995 թվականի մարտին Դանիայի Կոպենհագեն քաղաքում սոցիալական զարգացման համաշխարհային գագաթաժողովը և 1995 թվականի սեպտեմբերին Չինաստանի Պեկին քաղաքում կանանց չորրորդ համաժողովը։ Նման համաժողովները դիտվել են որպես գլոբալ մասնակցությունը խթանելու միջոց, խորհրդատվություն և քաղաքականության ձևավորում և դիտարկվում է որպես միջազգային հասարակության ուղղության վրա ազդելու հավանական նոր նշանակություն։

## Ծանոթագրություններ

## Արտաքին հղումներ
* World Conference on Human Rights at United Nations website
* A speech given by His Holiness the Dalai Lama to the United Nations World Conference on Human Rights, Vienna, Austria, June 1993. 

Կատեգորիա:20-րդ դարի դիվանագիտական կոնֆերանսներ
Կատեգորիա:Մարդու իրավունքներ